**Ballater** (skotsk-gælisk: *Bealadair*) er en landsby i regionen Aberdeenshire i Skottland, med historisk status som burgh og har en langvarig forbindelse til den britiske kongefamilien. Den ligger ved elven Dee umiddelbart øst for fjellkjeden Cairngorms, 213 moh og er av grunn et knutepunkt for turisme for fotturer i Cairngorms nasjonalpark. Byen er også kjent for sitt kildevann, i sin tid ble det sagt at det kunne lege struma. I henhold til folketellingen i 2001 hadde byen en befolkning på 1 446 innbyggere. Innbyggertallet har holdt seg stabilt i tiårene etter, og utgjorde 1 533 ved tilsvarende folketelling i 2011, beregnet til 1 500 for 2014. I henhold til beregnet folketall for 2020 har landsbyen en befolkning på 1430 innbyggere.

Historie
--------

Den gamle jernbanestasjonen er nå benyttet som et besøkssenter og utstillingssal
Victoria and Albert Halls
Utviklingen langs elven Dee i middelalderen var preget av den gamle fra oldtiden over Grampian-fjellene og Mounthfjellet, som bestemte de strategiske plasseringen av både festninger og bosetninger. Den gamle veien, som kalles Elsick Mounth, ble benyttet av kaledonerne, romerne og senere pikterne til å frakte både tropper som varer over fjellene.

Tidlig på 1300-tallet var området en del av Johannesriddernes eiendommer, men verdslig bosetningen utviklet seg ikke før rundt 1770; først som et kur- og feriested for gjester og besøkende til mineralvannet Pannanich. Jernbanen kom i 1866, noe som lettet tilgangen for de mange turistene. Et kompleks av boliger, Victoria and Albert Halls, ble bygget rett ved jernbanen og fullført i 1895.

spa-feriested for å ta imot besøkende til Pannanich Mineral Well, så senere ved ankomsten av jernbanen i 1866 ble den besøkt av mange turister som utnyttet den lettere tilgangen som ble gitt. Victoria og Albert Halls, rett overfor jernbanestasjonen, ble fullført i 1895.

Ballaters jernbanestasjon ble stengt i 1966, men er fortsatt i bruk som et besøkssenter med en utstilling som registrerer landsbyens kongelige forbindelse. Mange av bygningene stammer fra viktoriansk tid, og sentrum av landsbyen er et vernet område. Det gamle besøkssenteret ble betydelig skadet av brann i mai 2015, men har senere blitt restaurert og gjenåpnet.

Kongelig forbindelse
--------------------

Den kongelige residensen Balmoral Castle
Slottet Balmoral Castle er den britiske kongefamiliens feriehus, og ligger 11 km vest, og familien har besøkt byen ofte siden dronning Victorias tid. Birkhall ligger 1,5 kilometer sørvest for Ballater, er stort gods på 210 km² ble kjøpt av prins Albert som en del av Balmoral-eiendommen i 1849, skjønt han besøkte stedet kun en gang. Kong Georg V lånte Birkhall på 1930-tallet til hertugen av York (den senere kong Georg VI) som ferierte her sammen med barna prinsesse Elizabeth og prinsesse Margaret. Victoria Barracks brukes av Royal Guard for slottet.

I flere tiår har lokale butikker fått tildelt prestisjefylte *Royal Warrants* («kongelig fullmakt»), en hjemmel til de som leverer var eller tjenester til de kongelige. Fem år etter dronningemoren til dronning Elizabeth døde, falt disse kjennelsene bort, og til irritasjon for mange byfolk og spesielt butikkeiere ble de ikke fornyet. Likevel er det butikker som fremdeles viser våpenskjoldene som markerer den kongelige hjemmel, blant annet slakterene, H.M. Sheridan.

I september 2022, etter dronning Elizabeth IIs død, passerte kortesjen som fraktet kisten hennes gjennom landsbyen, på vei til Edinburgh.

Kjente personer fra Ballater
----------------------------

* Patrick Geddes (1854–1932), biolog, geograf, og innovativ byplanlegger

Referanser
----------

1. ↑   Burns-Francis, Anna (11. september 2022):«Opinion: Queen treated the villagers of Ballater like family», *1News*
2. ↑  «Welcome to Ballater» Arkivert 7. september 2015 hos Wayback Machine. *Scottish Accommodation Index*
3. ↑  «Comparative Population Profile: Ballater Locality» **(engelsk)**. Scotland's Census Result OnLine.
4. ↑   Ballater (Aberdeenshire), *City Population*
5. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
6. ↑  Hogan, C. Michael: «Elsick Mounth», *The Megalithic Portal*
7. ↑   Historic Environment Scotland: «Station Road, Albert Memorial and Victoria Halls and Gordon Institute (LB21833)»
8. ↑  «Ballater», *VisitScotland iCentres*
9. ↑   «Birkhall, Balmoral estate, Aberdeenshire». *Country Life*. Arkivert fra originalen den 29. november 2014.
10. ↑   «Temporary Barrack at Ballater for the Queen's Guard of Honour». *The Illustrated London News*. 21. september 1850.
11. ↑  «Town loses Queen Mother Warrants», *BBC report*, 31. desember 2007
12. ↑  «H. M. Sheridan», *Royal Warrant Holders Association*
13. ↑  Belam, Martin; Ratcliffe, Rebecca (11. september 2022): «Queen's coffin leaves Balmoral for Edinburgh – live», *The Guardian*

Eksterne lenker
---------------

* Ballaters offisielle nettsted

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things
 |